**Јурмала** — град во Латвија, оддалечен околу 25 километри западно од Рига. Јурмала е најголемо приморско летувалиште во Латвија и се наоѓа помеѓу Ришкиот залив и реката Лиелупе. Градот има 33 километарска плажа од бел песок, и население од 55,580 жители, што го прави петти најголем град во државата.

Додека Латвија била дел од Советскиот Сојуз, Јурмала било омиленo летувалиште и туристичко одредиште на високите функционери од комунистичката партија, главно на Леонид Брежнев и Никита Хрушчов. И покрај тоа што има голем број на поволности како куќи на плажи и хотели, некои од нив се наоѓаат во лоша состојба. Јурмала останува туристичка атракција со долгите плажи наспроти Ришкиот залив и романтичните дрвени куќички во арт нуво стил.

Историја
--------

Дрвена архитектура во Јурмала
Градот Јурмала се состои од низа на мали одморалишта. Од запад кон исток, тука се вклучени Кемери, Јаункемери, Слока, Каугури, Вајвари, Асари, Мелужи, Пумпури, Јаундубулти, Дубулти, Мајори, Џинтари, Булдури и Лиелупе.

Областа на која се простира градот Јурмала порано била дел од Рига, позната како **Ригас Јурмала**. Некои делови од областа, како Слока и Кемери, биле познати како бањски одморалишта многу векови. На германски јазик градот бил познат како **Рига-Странд**, или "плажа на Рига".

Јурмала бил познат како бањско одредиште уште од крајот на 18 век и почетокот на 19 век. Богатите земјопоседници ја започнале традицијата да одмараат на приморјето, а руските војници доаѓале да одморат по Наполеоновите војни, враќајќи се подоцна со своите семејства. Врвот на развојот на областа било отворањето на железничката линија Рига - Тукумс во 1877 година, (која сѐ уште поминува низ Јурмала) со што дошло до пораст на бројот на посетители, како и до пораст на развојот на градот како летувалиште. Јурмала исто така се здобил со реноме како здравствено одморалиште. Морското ветре, боровиот мирис, минералните извори и песочните плажи биле причина за развој на многу санаториуми во рамките на градот.

Со оглед на тоа што Рига напреднала брзо и успеала да ги придобие туристите од западните земји, Јурмала заостанувал позади. Сепак, во последните години, градот започнал да се опоравува. Многу познати личности од Русија, успешни стопанственици и други купиле куќи покрај плажата, и многу различни фестивали и други активности довеле сè повеќе луѓе во градот секое лето. Моментално, Јурмала ја постигнал популарноста која ја доживеал од советската елита.

Дрвен објект на плажата во Мајори.

Архитектура
-----------

Најкарактеристичен архитектонски белег во Јурмала е распростанетоста на дрвени куќи кои датираат од крајот на 19 век и првата половина од 20 век. Поголемиот дел од градбите биле изградени од балтичко германски и латвиски архитекти, но исто така постојат градби на руски, фински и други архитекти. Архитектурата на Јурмала се одликува со класицизам, национален романтизам, и со модерни стилови. Градот има список од 414 заштитени историски градби, како и преку 4,000 дрвени објекти.

Плажа
-----

Плажата во Јурмала е долга 33 километри, покриена со бел кварцен песок. Плитките крајбрежни води се погодни и безбедни за децата. Плажата е опремена со детски игралишта, мали клупи за седење, фудбалски игралишта и одбојкарски терени, како и патеки за бебешки колички и инвалидски колички. Во пролет и есен на плажата може да се најдат парчиња килибар.

Секој регион има различна плажа. Во Мајори и Булдури, каде на плажите се поставени сини знамиња, постои можност да се изнајми воден велосипед или да се ужива во кафетериите. Во Дубулти и Џинтари се одржуваат натпреварувања во фудбал и одбојка на песок, а на плажата во Пумпури може да се сурфа на ветер.

Меѓународни натпреварувања во водени спортови, како веслање, едрење, и скијање на вода се одржуваат на реката Лиелупе. Во јануари 2012 година, Јурмала бил домаќин на Светското првенство во зимско пливање.

Панорамски поглед на плажата во Јурмала

Демографски податоци
--------------------

Од 1 јануари 2011 година, градот има население од 56,060 жители.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Демографија на Јурмала (2011 г.) |
| --- |
|  |  |  |
| Латвијци |    | 50,8 % |
| Руси |    | 35 % |
| Белоруси |    | 3,9 % |
| Украинци |    | 2,7 % |
| Полјаци |    | 1,7 % |
| Литванци |    | 0,9 % |
| Други |    | 5,0 % |

 |

Познати личности
----------------

Следниве личности се родени во Јурмала:

* Имант Зиедонис (1933-2013), поет
* Ернест Гулбис (роден 1988 г.), тенисер

Збратимени градови
------------------

Јурмала е збратимен со:

|  |  |
| --- | --- |
| * Португалија Анадија, Португалија
* Шведска Ескилстуна, Шведска
* Финска Јакобстад, Финска
* Шведска Јевле, Шведска
* Франција Кабур, Франција
 | * Литванија Паланга, Литванија
* Естонија Перну, Естонија
* Италија Терачина, Италија
* Туркменистан Туркменбаши, Туркменистан
* Украина Алушта, Украина
 |

Наводи
------

1. ↑  „Sadraudzības pilsētas". *jurmala.lv*. Архивирано од изворникот на 2016-03-04. Посетено на 26 April 2014. (латвиски) (англиски)

Надворешни врски
----------------

|  |  |
| --- | --- |
| Ризница | „Јурмала" на Ризницата ? |

* Официјално мрежно место
* Јурмала на Curlie (англиски)
* Историја на Јурмала
* Jūrmala (Latvia)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Административна поделба на Латвија |
| --- |
|  |
| Општини | 
* Адажи
* Ајзкраукле
* Алуксне
* Аугшдаугава
* Балви
* Бауска
* Валка
* Валмиера
* Варакљани
* Вентспилс
* Гулбене
* Добеле
* Јекабпилс
* Јелгава
* Јужна Курландија
* Ќекава
* Краслава
* Кулдига
* Ливани
* Лимбажи
* Луѕа
* Мадона
* Марупе
* Огре
* Олајне
* Преиљи
* Резекне
* Ропажи
* Саласпилс
* Салдус
* Саулкрасти
* Сигулда
* Смилтене
* Талси
* Тукумс
* Цесис

 | Малиот грб на ЛатвијаМалиот грб на Латвија |
|  |
| Државни градови | 
* Вентспилс
* Даугавпилс
* Јелгава
* Јурмала
* Лиепаја
* Резекне
* Рига

 |
|  |
| Валмиера, Јекабпилс и Огре исто така се државни градови, но сепак се второстепени единици бидејќи се дел од општини. |

 |

|  |  |  |  |
| --- | --- | --- | --- |
| 

| * п
* р
* у
Градови и паланки во Латвија |
| --- |
|  |
| 
* Адажи
* Ајзкраукле
* Ајзпуте
* Ајнажи
* Акнисте
* Алоја
* Алуксне
* Апе
* Ауце
* Балви
* Балдоне
* Баложи
* Бауска
* Броцени
* Валдемарпилс
* Валка
* Валмиера
* Вангажи
* Варакљани
* Вентспилс
* Виесите
* Виљака
* Виљани
* Гробиња
* Гулбене
* Дагда
* Даугавпилс
* Добеле
* Дурбе
* Зилупе
* Иецава
* Икшќиле
* Илуксте
* Јаунјелгава
* Јекабпилс
* Јелгава
* Јурмала
* Кандава
* Карсава
* Ќегумс
* Ќекава
* Кокнесе
* Краслава
* Кулдига
* Ливани
* Лигатне
* Лиелварде
* Лиепаја
* Лимбажи
* Лубана
* Луѕа
* Мадона
* Мазсалаца
* Марупе
* Огре
* Олајне
* Павилоста
* Пилтене
* Пљавињас
* Прељи
* Приекуле
* Резекне
* Рига
* Рујиена
* Сабиле
* Саласпилс
* Салацгрива
* Салдус
* Саулкрасти
* Седа
* Сигулда
* Скрунда
* Смилтене
* Стајцеле
* Стенде
* Стренчи
* Субате
* Талси
* Тукумс
* Цесвајне
* Цесис

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 157126036
* LCCN: n82050623
* GND: 7743611-8
* BNF: cb145349417 (податоци)
* NKC: ge115864

 |

 |